யூரியா சுழற்சி

யூரியா சுழற்சி [Urea cycle] (அ) ஆர்னிதின் சுழற்சி என்பது பல விலங்குகளில் அமோனியாவிலிருந்து, யூரியா தயாரிக்க நடைபெறும் உயிரிவேதி வினைகளின் சுழற்சியாகும். யூரியா சுழற்சி கல்லீரலில் முதன்மையாகவும், சிறுநீரகத்தில் குறைவான அளவும் நடைபெறுகின்றது.

 யூரியா சுழற்சி வினைகள் அட்டவணை மற்றும் வரைபடம்
மணியிழையத்தில் (மைட்டோகாண்டீரியா) இரண்டும், உயிரணுக்கணிகத்தில் (சைடோசால்) மூன்றுமாக ஐந்து வினைகளை யூரியா சுழற்சிக் கொண்டுள்ளது. இச்சுழற்சியில், இரண்டு அமினோ தொகுதிகள் (NH4+ - லிருந்து ஒன்று, அஸ்பார்டிக் அமிலத்திலிருந்து ஒன்று) மற்றும் ஒரு கார்பன் அணுவானது (HCO3− - லிருந்து) நச்சுத்தன்மையில்லாத யூரியா என்னும் கழிவுப் பொருளாக மாற்றப்படுகின்றது.

 + யூரியா சுழற்சி வினைகள் அட்டவணை

  படி  வினைபொருட்கள்  விளைபொருட்கள்  வினையூக்கி   நடைபெறும் இடம்
   1
  NH4+ + HCO3− + 2 [அடெனோசின் டிரைபாஸ்பேட்டு (ATP)]  கார்பமோயில் பாஸ்பேட்டு + 2 [அடெனோசின் டைபாஸ்பேட்டு(ADP)] + பாஸ்பேட்(Pi)   கார்பமோயில் பாஸ்பேட்டு இணைப்பி 1 (CPS1)  மணியிழையம்
   2
  கார்பமோயில் பாஸ்பேட்டு + ஆர்னிதின்  சிட்ருலின் + பாஸ்பேட்டு; Pi   ஆர்னிதின் கார்பமோயில் இடமாற்றி (OTC)  மணியிழையம் 
   3
  சிட்ருலின் + அஸ்பார்டேட்டு + அடெனோசின் டிரைபாஸ்பேட்டு (ATP)  ஆர்ஜினினோ சக்சினேட்டு + அடெனோசின்  மோனோபாஸ்பேட்டு (AMP) + பைரோபாஸ்பேட்டு (PPi)   ஆர்ஜினினோ சக்சினேட்டு தொகுப்பி (ASS)   உயிரணுக்கணிகம்
   4
  ஆர்ஜினினோ சக்சினேட்டு  ஆர்ஜினின் + ஃபியூமரேட்டு   ஆர்ஜினினோ சக்சினேட்டு சிதைப்பி (ASL)  உயிரணுக்கணிகம்
   5
  ஆர்ஜினின் + H2O  ஆர்னிதின் + யூரியா   ஆர்ஜினினேசு 1 (ARG1)  உயிரணுக்கணிகம்

யூரியா சுழற்சி வினைகள் வரைபடம்

1 L-ஆர்னிதின்2 கார்பமோயில் பாஸ்பேட்டு3 L-சிட்ருலின்4 ஆர்ஜினினோ சக்சினேட்டு5 ஃபியூமரேட்டு6 L-ஆர்ஜினின்7 யூரியா L-Asp L: அஸ்பார்டேட்டு கார்பமோயில் பாஸ்பேட் இணைப்பி 1 (CPS-1)ஆர்னிதின் கார்பமோயில் இடமாற்றி (OTC)ஆர்ஜினினோ சக்சினேட்டு தொகுப்பி (ASS)ஆர்ஜினினோ சக்சினேட்டு சிதைப்பி (ASL)ஆர்ஜினினேசு 1 (ARG1)

முதல் வினையில், NH4+ + HCO3− = NH3 + கரிவளி (CO2) +  நீர் (H2O).

யூரியா சுழற்சியின் சமன்பாடுகள்
ஒட்டுமொத்தச் சமன்பாடு

NH3 + CO2 +  அஸ்பார்டேட்டு + 3 [ATP] + 2 [H2O] → யூரியா + ஃபியூமரேட்டு + 2 [ADP] + 2 [Pi] + AMP + PPi

சுருக்கச் சமன்பாடு

2 NH3 + CO2 + 3 [ATP] + [H2O] → யூரியா + 2 [ADP] + 4 [(Pi] + AMP

யூரியா சுழற்சி சீர்கேடுகள்
 ஆர்னிதின் கார்பமோயில் இடமாற்றி குறைபாடு
 கார்பமோயில் பாஸ்பேட்டு இணைப்பி குறைபாடு
 ஆர்ஜினினோ சக்சினிக் அமிலச்சிறுநீர்
 இரத்தத்தில் ஆர்ஜினின் மிகைப்பு
 இரத்தத்தில் ஆர்னிதின் மற்றும் அமோனியா மிகைப்பு, ஹோமோசிட்ருலின்சிறுநீர் நோய்க் குறித்தொகுப்பு
 லைசின்சிறுநீர் புரதச் சகியாமை
 இரத்தத்தில் சிட்ருலின் மிகைப்பு
 N-அசெட்டைல் குளூடமேட் தொகுப்பி குறைபாடு

மேற்கண்ட பல சீர்கேடுகளும் இரத்தத்தில் அமோனியா மிகைப்புடன் தொடர்பு உடையவை.

கூடுதல் படங்கள்

பகுப்பு:உயிர்வேதியியல் சுழற்சிகள்